Document ID: 31996R0769

ΚΑΝΟΝΙΣΜΟΣ (ΕΚ) αριθ. 769/96 ΤΗΣ ΕΠΙΤΡΟΠΗΣ της 26ης Απριλίου 1996 για τροποποίηση του κανονισμού (ΕΚ) αριθ. 1237/95 για τη θέσπιση των λεπτομερειών εφαρμογής για το σταθεροποιητή των αποδόσεων που χρησιμοποιούνται κατά τον υπολογισμό των εξισωτικών πληρωμών που αναφέρονται στον κανονισμό (ΕΟΚ) αριθ. 1765/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 2989/95 (2), και ιδίως το άρθρο 12,
Εκτιμώντας:
ότι, προκειμένου να αποφευχθούν πολύπλοκα σχέδια περιφερειοποίησης τα οποία οδηγούν σε πραγματικές αποδόσεις που υπερβαίνουν αισθητά τις κατά παράδοση αποδόσεις, ο κανονισμός (ΕΟΚ) αριθ. 1765/92 προβλέπει την προσαρμογή των εξισωτικών πληρωμών κατά τη διάρκεια της επομένης γεωργικής περιόδου, κατ' αναλογία της υπέρβασης της μέσης κατά παράδοση απόδοσης, η οποία προκύπτει από τα σχέδια περιφερειοποίησης 1993, ή, στην περίπτωση της Αυστρίας, της Φινλανδίας και της Σουηδίας, από το σχέδιο που εφαρμόσθηκε το 1995 7
ότι ο κανονισμός (ΕΚ) αριθ. 1237/95 της Επιτροπής (3) καθορίζει τη διαδικασία που πρέπει να ακολουθηθεί για τη διαπίστωση των υπερβάσεων αυτών και καθορίζει τις κατά παράδοση αποδόσεις αναφοράς 7 ότι πρέπει να συμπληρωθεί ο κατάλογος αυτών των κατά παράδοση αποδόσεων για την Αυστρία, τη Φινλανδία και τη Σουηδία 7 ότι, κατά παράδοση, η απόδοση στο Land Brandenburg στην Γερμανία πρέπει να προσαρμοσθεί για να ληφθεί υπόψη η ενσωμάτωση μέρους του Land Mecklenburg-Vorpommern στο Land αυτό 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινής επιτροπής διαχείρισης σιτηρών, λιπαρών ουσιών και αποξηραμένων ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 1237/95 τροποποιείται ως εξής:
1. στο μέρος «Γερμανία» για το Land Brandenburg, ο αριθμός «4,52» τόνοι/εκτάριο αντικαθίσταται από τον αριθμό «4,54» τόνοι/εκτάριο 7
2. προστίθενται η «Αυστρία», η «Σουηδία» και η «Φινλανδία», με μέση κατά παράδοση απόδοση «5,27», «4,02» και «2,82» τόνους/εκτάριο, αντίστοιχα.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 παράγραφος 1 εφαρμόζεται από την περίοδο 1994/95.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Απριλίου 1996.

Labels: 17
19
6